L'Eliana organitza la I Carrera Virtual Solidària per equips
12 de juny de 2020

• Es desenvoluparà de l'1 al 25 de juliol a través d'una APP que sumarà les marques individuals de cada corredor.

La regidoria de Polítiques Esportives ha presentat aquest divendres la I Carrera Virtual Solidària per equips de l'Eliana, organitzada amb l'objectiu d'oferir una alternativa atlètica als centenars de corredors que cada any participaven en la recentment suspesa Volta a Peu, deixant patent la gran afició al running d’elianers i elianeres.

Els participants hauran de formar equips de 5 persones i acumular, entre tots, el major nombre de quilòmetres. Les inscripcions són gratuïtes i poden realitzar-se ja en la web https://leliana.kinendu.com/ i fins dimecres que ve 1 de juliol.

Per a registrar-se amb un grup cal manar un correu a carreras@kinendu.com amb el nom de l'equip i el logotip amb el qual vulga participar. Una vegada creat es pot començar a sumar quilòmetres solidaris individualment, caminat o corrent per qualsevol lloc del món.

El caràcter solidari de la carrera, que es desenvoluparà de l'1 al 25 de juliol a través de l'aplicació Kinendu, permetrà als guanyadors triar l'ONG a la qual l'Ajuntament entregarà el premi de 500 euros.

La regidora de Polítiques Esportives, Concha Montaner, ha destacat que es tracta d'una alternativa que respon a aquest esport tan popular en la localitat, en la qual el valor també resideix a compartir quilòmetres i fer equip.

Per la seua part l'alcalde, Salva Torrent, ha convidat a elianers i elianeres a participar en aquesta iniciativa solidària que transcendeix les fronteres i que s'ha hagut d'adaptar, com moltes de les activitats municipals, a les circumstàncies del Covid-19.

En l'acte de presentació, que ha tingut lloc aquest divendres a la Sala de Plens de l'Ajuntament, el primer edil també ha anunciat que el mes de juliol la Piscina Municipal reobrirà les seues portes, prenent totes les mesures necessàries per a garantir la seguretat als usuaris.